માળિયામિંયાણા તાલુકામાં આ વર્ષમાં નહીંવત વરસાદ પડતા ઉનાળામાં પાણીનો પ્રશ્ન માજા મૂકશે તે સૌ કોઈ જાણતા હતા ત્યારે માળિયાના જૂના નવા દેરાળા નવાગામ મેઘપર ઢવાણિયાનગર સહીતના ગામોને ઉનાળાની શરૂઆતમાં જ છેલ્લા ૨૦ દિવસથી પીવાનુ પાણી નથી મળ્યું જેથી ગ્રામજનો પાણી માટે રીતસરના વલખા મારી રહ્યા છે તેમજ આ ગંભીર પાણીના પ્રશ્ને પશુપાલકોની હાલત કફોડી બની છે તેમા પણ તળાવો કે નદીનાળા ખાલીખમ હોવાથી પાણીની સમસ્યા વિકરાળ બની રહી છે.